Eygló Ósk Gústafsdóttir , afreksíþróttakona í sundi og Íþróttamaður ársins 2015 ætlar að leyfa fólkinu í landinu að fá innsýn í sitt líf nk. föstudag , 29. nóvember . Eygló Ósk mun taka yfir Instagram síðu ÍSÍ @isiiceland og taka upp sinn dag á Instagram Story . Eygló Ósk er fædd árið 1995 . Hún hefur fimm sinnum verið kjörin Sundkona ársins , 2011 , 2012 , 2013 , 2014 og 2015 . Hún var kjörin Íþróttakona Reykjavíkur árin 2014 og 2015 . Hún stefnir ótrauð á Ólympíuleikana í Tókýó 2020 . Þeir sem vilja fylgjast með íslensku afreksíþróttafólki æfa , keppa og takast á við hversdagsleikann geta fylgt Instagram síðu ÍSÍ og fengið upplifunina beint í símann .